Molde Fotballklubb

**Molde Fotballklubb (MFK)** er en norsk fotballklubb som spiller i Eliteserien i fotball for menn. 

Laget har hjemmebane på Aker Stadion (tidligere Nye Molde Stadion) i Molde. MFK er et av tre lag i Norge som har spilt i Mesterligaen. Klubben ble norsk seriemester i 2011, 2012, 2014, 2019 og 2022. I 1994, 2005, 2013, 2014, 2021 og 2023 vant MFK norgesmesterskapet i fotball for menn etter cupfinaler mot henholdsvis , , ,  og  x2. Klubben har i tillegg elleve seriesølv.

Klubben ble stiftet i 1911 og gikk først under navnet International. Per 2011 hadde organisasjonen rundt 900 medlemmer og omtrent 55 fotballag.

## Supportere
Tornekrattet er klubbens primære, uavhengige supportergruppering.

## Eliteserien 2026

## Historie
### Begynnelsen
Molde Fotballklubb ble stiftet 19. juni 1911 av en gruppe samlet på initiativ av Klaus Daae Andersen. Valget av formann falt på Jens Ferdinand Dahl. På en generalforsamling 24. april 1912 ble det bestemt at klubben skulle hete «International». En mulig forklaring på navnevalget var at motstanderne deres som regel var besøkende fra turistskip eller handelsbåter. Andre kilder mener det var for å gi plass til de mange danskene som jobbet på motorfabrikken Gideon. 5. august samme år spilte klubben sin første ordentlige kamp mot Kristiansund. På generalforsamlingen i 1915 vedtok man å skifte navn til Molde Fotballklubb.

### Etablering i norgestoppen

Helt frem til begynnelsen av 1970-årene spilte klubben i lokale serier, med unntak av en gjestevisitt i øverste divisjon i 1957&ndash;58. I 1974 var Molde tilbake i toppdivisjonen etter at en rekke unge gode spillere tok steget opp til A-laget, samtidig som gamle «storheter» vendte hjem og tilførte laget nye ferdigheter. Blant andre Jan Fuglset, Åge Hareide og Harry Hestad spilte i Molde på denne tiden.

I 1994 klarte Molde på tredje forsøk å vinne NM med seier over Lyn i finalen på Ullevaal Stadion. Åge Hareide var hovedtrener.

### Nytt stadion, nye tider

I 1998 ble klubbens nye stadion tatt i bruk. Samme år ble den nye sangen MFK lansert.

Erik Brakstad ble i 2001 avløst av Gunder Bengtsson I 2003 ble Bengtsson avskjediget og erstattet med Odd Berg. I 2004 ble laget ledet av Reidar Vågnes, tidligere assistenttrener under Erik Brakstad.

I 2005, med Bosse Johansson som hovedtrener, ble Molde cupmestere for andre gang i klubbens historie etter å ha slått Lillestrøm i cupfinalen og på julaften ble Arild Stavrum presentert som ny MFK-trener.

Molde stadion skiftet 3. mai 2006 navn til Aker Stadion. Samme år rykket klubben ned i 1. divisjon. Trener Arild Stavrum ble sparket etter sesongen var ferdig. Sesongen 2007 rykket Molde rett opp igjen til Tippeligaen etter å ha vunnet 1. divisjon under Kjell Jonevret. Høsten 2010 tok Uwe Rösler over.

I forkant av 2011 startet Ole Gunnar Solskjær som hovedtrener. I 2013 endte laget på en 6.-plass i serien og tok sitt tredje norgesmesterskap etter cupfinale mot Rosenborg. 

Tor Ole Skullerud tok over trener-ansvaret i 2014. Han ledet klubben til seriemesterskap og norgesmesterskap. Etter en svak sesongstart i 2015 ble han erstattet av Erling Moe. Høsten 2015 vendte Ole Gunnar Solskjær tilbake som manager for Molde. Molde endte på 6.-plass i Tippeligaen 2015. 

Laget kvalifiserte seg til 16-delsfinale i Europaligaen 2015/16. Klubben røk ut av turneringen etter tap mot Sevilla.

I 2019 ble Erling Moe hovedtrener, og klubben vant sitt fjerde seriegull. I 2021 tok de sølv i serien for andre år på rad, og vant cupfinalen for femte gang. I 2022 vant Molde FK det femte seriegullet og i 2023 det sjette cupgullet. Med femteplass i serien to år etter hverandre ble 2024 ble den første siden 2016 at klubben hverken fikk medalje i serien eller spilte cupfinale, og Moe fikk sparken etter sesongslutt.

Per-Mathias Høgmo kom inn som ny hovedtrener i januar 2025, men etter en enda dårligere sesong enn de to foregående fikk han sparken etter 21. serierunde, da lå klubben på 11.-plass, sju poeng unna nedrykkskvalifisering.

## Spillerstall
*Oppdatert 5. mars 2026*

### Utlånte spillere

## Statistikk
### Ti siste sesonger

### Meritter
***[[Eliteserien i fotball|Eliteserien]]**:
****Gull (5)**: 2011, 2012, 2014, 2019, 2022
**Sølv (11): 1974, 1987, 1995, 1998, 1999, 2002, 2009, 2017, 2018, 2020, 2021
**Bronse (3): 1977, 1988, 1990
**Toppscorere (5): Odd Berg (1974), Jan Fuglset (1976), Baye Djiby Fall (2010), Ohi Omoijuanfo (2021), Kristian Eriksen (2024)
***[[NM i fotball for herrer|NM]]**: 
****Gull (6)**: 1994, 2005, 2013, 2014, 2021, 2023
**Sølv (4): 1982, 1989, 2009, 2024
**Juniornorgesmester (10): 1978, 1987, 1992, 1996, 1997, 2000, 2016, 2017, 2021, 2022
*Uoffisielle turneringer:
**La Manga Cup: 2010

### Trenere siden 1957
*I statistikken er kun offisielle kamper medregnet (Eliteserie, NM, europacuper).*

1) Under sesongene med Huib Ruygrook som trener, var det andre enn ham som tok seg av vintertreningen. Bernt Roald trente laget i 1977 og 1978 fra nyttår og til henholdsvis 1. mars og 10. mars, før Ruygrook trente laget resten av sesongen. I 1979 ledet Jan Fuglset treningen frem til 2. februar før nederlenderen tok over.

### Deltagelse i europacupene

Molde har spilt 123 kamper i europacupene per 2022.

Det ble bare spilt 1 kamp per oppgjør i de innledende kvalifiseringsrundene til Mesterligaen 2020 grunnet koranaviruspandemien.

#### Kjente tidligere spillere

* Arthur Albiston
* Trond Andersen
* Martin Andresen
* Morten Bakke
* Petter Belsvik
* Jan Berg
* Odd Berg
* Mame Biram Diouf
* Freddy Dos Santos
* Mats Møller Dæhli
* Mohamed Elyounoussi
* Flaco
* Jostein Flo
* Rob Friend
* Jan Fuglset
* Tor Fuglset
* Eiður Guðjohnsen
* Eddie Gustafsson
* Åge Hareide
* Daniel Berg Hestad
* Stein Olav Hestad
* Harry Hestad
* Erik Hoftun
* Magne Hoseth
* Bernt Hulsker
* Toni Kallio
* Arne Legernes
* Andreas Lund
* Matej Mavrič
* Ulrich Møller
* Jo Nesbø
* Kjetil Rekdal
* Petter Rudi
* Dennis Schiller
* Ole Gunnar Solskjær
* Arild Stavrum
* Roar Strand
* Ole Bjørn Sundgot
* Makhtar Thioune
* Erling Braut Haaland
* David Datro Fofana

#### Landslagsspillere

#### Serie- og cupvinnere for Molde FK
:*Se: [[Liste over serie- og cupvinnere for Molde Fotballklubb]]*

## Kvinnefotball

Molde hadde på begynnelsen av 1990-tallet et kvinnefotballag i toppen. Laget spilte sin eneste sesong i Toppserien i 1994-sesongen. Ettersom herrelaget hadde rykket ned, ble dermed ikke Molde det første laget som hadde et lag i den øverste divisjonen for begge kjønn samtidig. Moldes kvinnefotballag ble etter hvert en del av Sportsklubben Træff, men vendte siden tilbake til MFK.

Molde FK sitt kvinnelag rykket i 2025 opp fra 1. divisjon, og spiller i Toppserien i 2026.

## Referanser


## Eksterne lenker
* 
* Tornekrattet &ndash; Supporterklubb
* MFKweb.org  &ndash; Uoffisiell supporterside
* Tornekrattet Øst &ndash; Uoffisiell nettside for Tornekrattet på Østlandet
* MFKblogg &ndash; Uavhengig og uoffisiell supporterblogg